CELEX: 62012CN0266
Language: el
Date: 2012-05-29 00:00:00
Title: Υπόθεση C-266/12 P: Αναίρεση που άσκησε στις 29 Μαΐου 2012 ο Jarosław Majtczak κατά της αποφάσεως του Γενικού Δικαστηρίου (τέταρτο τμήμα) που εκδόθηκε στις 21 Μαρτίου 2012 στην υπόθεση T-227/09: Feng Shen Technology Co. Ltd κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

25.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 258/10
            
         Αναίρεση που άσκησε στις 29 Μαΐου 2012 ο Jarosław Majtczak κατά της αποφάσεως του Γενικού Δικαστηρίου (τέταρτο τμήμα) που εκδόθηκε στις 21 Μαρτίου 2012 στην υπόθεση T-227/09: Feng Shen Technology Co. Ltd κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-266/12 P)
   2012/C 258/16
   Γλώσσα διαδικασίας: η αγγλική
   
      Διάδικοι
   
   
      Αναιρεσείων: Jarosław Majtczak (εκπρόσωπος: J. Radłowski, radca prawny)
   
      Αντίδικοι στην αναιρετική διαδικασία: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Feng Shen Technology Co. Ltd
   
      Αιτήματα του αναιρεσείοντος
   
   Με την αίτηση αναιρέσεως, ο αναιρεσείων ζητεί από το Δικαστήριο:
   
               —
            
            
               να αναιρέσει στο σύνολό της την απόφαση του Γενικού Δικαστηρίου της 21ης Μαρτίου 2012 στην υπόθεση T-227/09 και να απορρίψει την προσφυγή ή, επικουρικώς,
            
         
               —
            
            
               να αναιρέσει στο σύνολό της την απόφαση του Γενικού Δικαστηρίου της 21ης Μαρτίου 2012 στην υπόθεση T-227/09 και να αναπέμψει την υπόθεση στο Γενικό Δικαστήριο και
            
         
               —
            
            
               να καταδικάσει τους καθών στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Ο αναιρεσείων υποστηρίζει ότι η αναιρεσιβαλλόμενη απόφαση παραβαίνει το άρθρο 52, παράγραφος 1, στοιχείο β', του κανονισμού (ΕΚ) 40/94 του Συμβουλίου (1) για το κοινοτικό σήμα, όπως τροποποιήθηκε [αντικαταστάθηκε με τον κανονισμό (ΕΚ) 207/2009 του Συμβουλίου (2) (για το κοινοτικό σήμα)], ιδίως όσον αφορά την εκ μέρους του Γενικού Δικαστηρίου ερμηνεία της φράσεως «ενήργησε κακόπιστα».
   Ο αναιρεσείων διατείνεται, επίσης, ότι το Γενικό Δικαστήριο παρέβη ουσιώδη τύπο της διαδικασίας, προβαίνοντας σε εσφαλμένη διαπίστωση των πραγματικών περιστατικών και σε επιλεκτική εξέταση των προσκομισθέντων αποδεικτικών στοιχείων.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1).
   
      (2)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (κωδικοποιημένη έκδοση) (ΕΕ L 78, σ. 1).